section_heading: 1943—1945.
paragraph_text: U Jajcu se zadržala sve do ožujka 1944., kada je upućena u Dalmaciju, sa zadatkom da na području Osmog dalmatinskog korusa politički djeluje u radu sa narodom, a prvenstveno ženama. Tamo je sa Duškom Brkićem i Jakovom Blaževićem sudjelovala na velikom broju sastanaka i konferencija — partijskih organizacija, Štabova brigada i divizija, Narodnooslobodilačkih odbora i dr. Krajem travnja prešla je u oslobođeni Drvar, gdje je sve do njemačkog desanta, 25. svibnja, radila u redakciji lista „Nova Jugoslavija“. Za vrijeme desanta, nalazila se zajedno s članovima Vrhovnog štaba i CK KPJ, s kojima je potom avionom prebačena iz Kupreškog polja za Bari, a odatle na otok Vis. U lipnju 1944. prisustvovala je sastanku Josipa Broza Tita s članovima PK KPJ i Glavnog štaba NOV i PO Srbije, na kom je odlučeno sa se grupa vojno-političkih rukovodilaca NOP prebaci na oslobođeni teritorij južne Srbije i tamo radi na daljem jačanju oružane borbe.